El Decret 184/2000, de 29 de maig, de reestructuració del Departament de la Presidència, regula en el seu capítol 6è el funcionament i l'estructura de la Secretaria General de Joventut com a òrgan de direcció, planificació, coordinació i execució de la política juvenil de la Generalitat.
Aquesta disposició va definir l'estructura interna i les funcions específiques dels òrgans i les unitats d'aquesta Secretaria General, que va ser creada com a secretaria sectorial mitjançant el Decret 179/1992, d'1 de setembre.
D'acord amb el que estableix l'article 11 de la Llei 13/1989, de 14 de setembre, d'organització, procediment i règim jurídic de l'Administració de la Generalitat de Catalunya, modificada per la Llei 2/1992, de 7 de juliol, les secretaries sectorials es creen atesa l'especificitat o complexitat tècnica o organitzativa d'un determinat àmbit material.
En el cas de la Secretaria General de Joventut, tant l'especificitat de la matèria de Joventut, com la complexitat que comporta en relació amb d'altres departaments de la Generalitat de Catalunya i d'altres administracions de Catalunya, atès el caràcter de transversalitat competencial de tot el que està relacionat amb Joventut en relació amb d'altres competències materials com poden ser la sanitat, el treball, l'ensenyament, les relacions amb la família, els tributs i d'altres, així com aquest mateix caràcter transversal de la Joventut en relació amb els ens locals territorials de Catalunya, com són els consells comarcals, el Consell General d'Aran i els municipis, ha fet que es consolidi l'estructura orgànica de la Secretaria General de Joventut establerta l'any 2000 i que ara sorgeixi ara la necessitat de crear una nova unitat en el si d'aquesta Secretaria General.
L'aprovació pel Consell Executiu en data 7 de novembre de 2000 del document marc del Pla Nacional de Joventut de Catalunya, en compliment del que estableix la Resolució 179/VI del Parlament de Catalunya, de 15 de juny de 2000, i el seu impuls, coordinació i seguiment, dut a terme durant aquests anys per la Secretaria General de Joventut, ha suposat un gran impuls per a les polítiques de joventut i de les actuacions realitzades fetes per aquest organisme de la Generalitat de Catalunya, en especial en el vessant de publicacions, imatge i difusió.
En relació amb aquestes últimes, les característiques específiques del sector de població al qual s'adrecen les polítiques de joventut del Govern de la Generalitat de Catalunya per mitjà de la Secretaria General de Joventut fan que calgui individualitzar i dotar d'una personalitat pròpia i homogènia, fàcilment identificable pels joves, les publicacions i, en general, tot allò relacionat amb la imatge i difusió de les actuacions de Govern en aquest àmbit.
Per això, de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller en cap i d'acord amb el Govern,
Afegir un nou punt, amb la lletra h), a l'apartat 2 de l'article 19 del Decret 184/2000, de 29 de maig, de reestructuració del Departament de la Presidència, lletra h), amb el redactat següent:
"h) Incorporar la perspectiva de gènere en el desenvolupament de les seves funcions i fer el seguiment i validació permanents de l'ús de la variant de gènere en els instruments i els indicadors utilitzats per a desenvolupar les polítiques, els projectes i els programes proposats."
Crear la Unitat d'Autoedició, integrada en la Subdirecció General de Joventut, i modificar l'apartat 2 de l'article 20 del Decret 184/2000, de 29 de maig, de reestructuració del Departament de la Presidència, amb el redactat següent:
"La Subdirecció General de Joventut s'estructura en els serveis i unitats següents:
"a) El Servei d'Associacionisme.
"c) El Servei d'Informació Juvenil.
Suprimir el punt b) de l'article 24 del Decret 184/2000, de 29 de maig, de reestructuració del Departament de la Presidència, i redenominar els punts c), d) i e), que passen a ser b), c) i d) respectivament:
"b) La conservació, el manteniment i la gestió de l'equipament per a activitats juvenils que es se cedeix a les entitats juvenils.
"c) L'inventari dels béns mobles de la Secretaria General de Joventut.
Incloure l'article 24 bis al Decret 184/2000, de 29 de maig, de reestructuració del Departament de la Presidència, que queda redactat de la manera següent:
"La Unitat d'Autoedició és una àrea funcional de la Secretaria General de Joventut a la qual li corresponen les funcions següents:
"a) Coordinar l'elaboració dels materials gràfics sobre qualsevol suport corresponents a les necessitats de difusió, coneixement i anàlisi derivats de les actuacions de la Secretaria General de Joventut.
"b) Recollir la informació i documentació de base necessàries per satisfer les necessitats d'elaboració de materials gràfics per satisfer aquestes necessitats, reelaborant-los o suggerint-hi les modificacions oportunes si s'escau.
"c) Dissenyar, maquetar i preparar els materials per a la seva impressió i/o elaboració.
"d) Gestionar el pressupost assignat i dur a terme les actuacions administratives i procedimentals pertinents.
"e) Dissenyar i preparar els materials destinats a la publicitat de les actuacions de la Secretaria General de Joventut, en els mitjans de difusió pública.
"f) Vetllar pel bon ús de la llengua en tots els òrgans de la Secretaria General de Joventut, i cercar els mitjans necessaris per satisfer-ne les necessitats de transcripció, correcció, traducció, i d'altres, garantint-ne la qualitat.
"g) Atendre les demandes d'assessorament o de supervisió dels altres òrgans i serveis de la Secretaria General de Joventut."